**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 02.07.2022, ora 08:00 – 03.07.2022, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 03.07.2022, ora 07:00**

**Institutul Naţional de Hidrologie şi Gospodărire a Apelor** (I.N.H.G.A.) a emis în data de 02.07.2022, la ora 11:30, **Atenţionarea Hidrologică nr. 33,** valabilă în intervalul *02.07.2022 ora 12:00 – 03.07.2022 ora 09:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Vişeu, Iza, Someş, Crasna, Barcău, Crişul Repede, Crisul Negru, Crişul Alb, Mureş, Bega, Timiş, Cerna, Jiu, Olt, Argeş, Ialomiţa, Buzău, Moldova, Bistriţa, Trotuş,* cu posibile depăşiri ale **COTELOR DE ATENŢIE,** astfel:

**- COD GALBEN:** ,,*În intervalul 02.07.2022 ora 12:00 – 03.07.2022 ora 09:00 pe râurile din bazinele hidrografice: Vişeu – bazin superior şi afluenţi bazin mijlociu şi inferior, Iza – bazin superior şi afluenţi bazin mijlociu şi inferior, Lăpuş – bazin superior şi afluenţi bazin mijlociu şi inferior (judeţul Maramureş), Someşul Mare – bazin superior şi afluenţi bazin mijlociu şi inferior (judeţul Bistriţa Năsăud), Someşul Mic – bazin superior şi afluenţi bazin mijlociu şi inferior (judeţele: Bihor şi Cluj), Someş – afluenţii mici aferenţi sectorului aval SH Dej (judeţele: Cluj, Sălaj, Maramureş şi Satu Mare), Crasna – bazin superior şi afluenţi bazin mijlociu şi inferior (judeţele: Sălaj şi Satu Mare), Barcău – bazin superior şi afluenţi bazin mijlociu şi inferior (judeţele: Sălaj şi Bihor), Crişul Repede – bazin superior şi afluenţi bazin mijlociu şi inferior (judeţele: Cluj şi Bihor), Crişul Negru – bazin superior şi afluenţi bazin mijlociu şi inferior (judeţele: Bihor şi Arad), Crişul Alb – bazin amonte S.H. Gurahonţ (judeţele: Hunedoara şi Arad), Mureş - bazin amonte S.H. Glodeni (judeţele: Harghita şi Mureş), Arieş – bazin superior şi afluenţi bazin mijlociu şi inferior (judeţele: Alba şi Cluj), Mureş – afluenţii aferenţi sectorului aval confluenţă cu râul Târnava – amonte S.H. Săvârşin (judeţele: Alba, Sibiu, Hunedoara şi Arad), Bega – bazin amonte S.H. Făget şi afluenţii aferenţi sectorului aval S.H. Făget – amonte S.H. Balinţ (judeţele: Timiş şi Arad), Timiş – afluenţii aferenţi sectorului aval S.H. Teregova – amonte S.H. Lugoj (judeţele: Caraş Severin şi Timiş), Cerna – bazin superior şi afluenţi bazin mijlociu şi inferior (judeţele: Gorj şi Caraş Severin), Jiu – bazin amonte S.H. Sadu şi afluenţii aferenţi sectorului aval S.H. Sadu – amonte S.H. Rovinari, Gilort – bazin superior şi afluenţi bazin mijlociu şi inferior, Motru – bazin superior şi afluenţi bazin mijlociu şi inferior (judeţele: Hunedoara, Gorj, Mehedinţi şi Dolj), Râul Negru – bazin superior şi afluenţi bazin mijlociu şi inferior (judeţele: Covasna şi Braşov), Olt – afluenţii aferenţi sectorului aval S.H. Sebeş Olt – amonte Ac. Ioneşti (judeţele: Sibiu, Vâlcea şi Argeş), Olteţ – bazin superior (judeţele: Gorj şi Vâlcea), Argeş – bazin superior, Dâmboviţa – bazin superior (judeţele: Argeş şi Dâmboviţa), Ialomiţa – bazin amonte S.H. Moroeni şi afluenţii aferenţi sectorului aval S.H. Moroeni – amonte S.H. Siliştea Snagovului (judeţele: Dâmboviţa, Prahova şi Ilfov), Prahova – bazin superior şi afluenţi bazin mijlociu şi inferior (judeţele: Prahova şi Buzău), Buzău – bazin amonte Ac. Siriu şi afluenţii aferenţi sectorului aval Ac. Siriu – amonte S.H. Baniţa (judeţele: Braşov, Covasna, Buzău şi Prahova), Moldova – bazin superior şi afluenţi bazin mijlociu şi inferior (judeţele: Suceava şi Neamţ), Bistriţa – bazin superior şi afluenţi bazin mijlociu şi inferior (judeţele: Suceava, Neamţ, Harghita şi Bacău), Trotuş – bazin amonte S.H. Ghimeş Făget şi afluenţii aferenţi sectorului aval S.H. Ghimeş Făget – amonte S.H. Vrânceni (judeţele: Harghita, Neamţ, Bacău şi Covasna).”*

Această **Atenţionare Hidrologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

- către prefecturile județelor: *ALBA, ARAD, ARGEŞ, BACĂU, BIHOR, BISTRIŢA-NĂSĂUD, BRAŞOV, BUZĂU, CARAŞ-SEVERIN, CLUJ, COVASNA, DÂMBOVIŢA, DOLJ, GORJ, HARGHITA, HUNEDOARA, ILFOV, MARAMUREŞ, MEHEDINŢI, MUREŞ, NEAMŢ, PRAHOVA, SĂLAJ, SATU MARE, SIBIU, SUCEAVA, TIMIŞ şi VÂLCEA (28 prefecturi) - COD GALBEN*.

**RÂURI**

**Debitele au fost în creștere** datorită precipitațiilor căzute în interval și propagării pe râurile din bazinele hidrografice: Vișeu, Iza, Someșul Mare, Bistrița (afluent al Siretului), bazinele superioare și mijlocii ale Sucevei și Moldovei și bazinele superioare ale Crasnei, Barcăului, Crișurilor, Arieșului, Mureșului, Oltului și Trotușului și în general staționare pe celelalte râuri.

Scurgeri importante pe versanți, torenți, pâraie, formarea de viituri rapide cu efecte de inundații locale și creșteri mai importante de niveluri și debite cu depășirea **COTELOR DE ATENȚIE** s-au produs pe unele râuri mici din zonele de deal și munte din Oltenia, Maramureș, nordul Transilvaniei și nordul Moldovei datorită precipitațiilor, sub formă de aversă, cu caracter torențial, mai insemnate cantitativ, căzute în interval.

Debitele medii zilnice se situează la valori sub mediile multianuale lunare, cu coeficienţi moduli cuprinşi între 30-50%, mai mari (50-70% din normalele lunare) pe afluenţii Prahovei şi mai mici (sub 30%) pe râurile din bazinele Crişurilor, Begăi, Bârzavei, Moraviței, Caraşului, Nerei, Cernei, Siretului (exceptând cursurile superioare ale Bistriţei, Trotuşului şi Buzăului), Prutului, cursul superior al Mureşului şi afluenții săi, cursurile superioare ale Oltului şi Vedei, pe afluenţii Oltului inferior, Argeşului superior şi pe unele râuri din Dobrogea.

În interval s-a situat peste **COTA DE ATENȚIE** râul Bistrița (afluent al Someșului Mare) la stația hidrometrică Mița (100+10) – jud. BN.

Este în vigoare **ATENȚIONAREA HIDROLOGICĂ nr. 33** din 02.07.2022.

În interval a fost emise trei **AVERTIZĂRI HIDROLOGICE** pentru fenomene imediate și zece **ATENȚIONĂRI HIDROLOGICE** pentru fenomene imediate.

**Debitele vor fi în creștere** datorită precipitațiilor prognozate și propagării pe râurile din bazinele hidrografice Suceava, Moldova, Bistrița (afluent al Siretului) și numai prin propagare pe cursurile mijocii și inferioare ale Crasnei, Barcăului, Crișurilor și pe cursul mijlociu al Mureșului, iar pe celelalte vor fi în general staționare.

Sunt posibile scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri mai importante de debite pe unele râuri mici din zonele de deal și munte, cu o probabilitate mai mare în centrul și nordul țării, datorită precipitațiilor torențiale, sub formă de aversă, însemnate cantitativ, prognozate.

Va fi în vigoare **ATENȚIONAREA HIDROLOGICĂ nr. 33** din 02.07.2022, până la ora 09:00.

**DUNĂRE**

**Debitul la intrarea în țară (secțiunea Baziaș) în intervalul 02.07.2022 – 03.07.2022 a fost staționar, având valoarea de 2700 m3/s**, sub media multianuală a lunii iulie (5350 m3/s).

În aval de Porţile de Fier debitele au fost în scădere pe sectoarele Gruia – Calafat și Giurgiu - Tulcea, staționar la Zimnicea și în creștere pe sectorul Bechet – Tr. Măgurele.

**Debitul la intrarea în țară (secțiunea Baziaș) va fi în creștere (2800 m3/s).**

În aval de Porțile de Fier debitele vor fi în scădere pe sectoarele Gruia – Calafat și Giurgiu – Tulcea și relativ staționare pe sectorul Bechet – Zimnicea.

**2.** **Situaţia meteorologică în intervalul 02.07.2022, ora 09:00 –03.07.2022, ora 06:00**

**Administraţia Naţională de Meteorologie** (A.N.M.) a emis în data de 02.07.2022, la ora 10:00, **Avertizarea Meteorologică nr. 71**, conform căreia:

**- COD GALBEN:** ,, *În 2 și 3 iulie, valul de căldură se va menține în zonele joase din vestul, sudul și local în estul țării, unde disconfortul termic va fi ridicat, iar indicele temperatură-umezeală (ITU) va depăși pragul critic de 80 de unități. În general temperaturile maxime vor fi cuprinse între 33 și 36 de grade, iar cele minime între 17 și 20 de grade.”*

**- COD GALBEN:** ,,*În intervalul 2 iulie, ora 12:00 – 3 iulie, ora 06:00, în majoritatea regiunilor, vor fi perioade cu instabilitate atmosferică accentuată ce se va manifesta prin averse ce vor avea și caracter torențial, descărcări electrice, intensificări ale vântului, vijelii și izolat grindină. În intervale scurte de timp sau prin acumulare, cantitățile de apă vor depăși local 25...35 l/mp. Notă: fenomene specifice instabilității atmosferice se vor semnala și în după-amiaza și seara zilei de duminică (3 iulie.”*

**- COD PORTOCALIU:** ,,*În intervalul 2 iulie, ora 12:00 – 2 iulie, ora 22:00, în zonele de munte, în Maramureș, Transilvania, Oltenia, nord-vestul Munteniei și local în Moldova, iar spre seară și în Crișana vor fi vijelii puternice, cu rafale de peste 70...80 km/h, averse torențiale, frecvente descărcări electrice și grindină. În intervale scurte de timp sau prin acumulare cantitățile de apă vor depăși local 35...40 și izolat 50...60 l/mp.”*

Această **Avertizare Meteorologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- către prefecturile județelor: *ARAD, ARGEŞ, BIHOR, BRĂILA, BUZĂU, CARAŞ-SEVERIN, CĂLARAŞI, CONSTANŢA, DÂMBOVIŢA, DOLJ, GALAŢI, GIURGIU, GORJ, IALOMIŢA, IAŞI, ILFOV, MEHEDINŢI, OLT, PRAHOVA, TELEORMAN, TIMIŞ, TULCEA, VASLUI, VÂLCEA, VRANCEA şi Municipiul BUCUREŞTI (26 prefecturi) - COD GALBEN;*

- către prefecturile județelor: *ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BUZĂU, CARAŞ-SEVERIN, CLUJ, COVASNA, DÂMBOVIŢA, DOLJ, GORJ, HARGHITA, HUNEDOARA, MARAMUREŞ, MEHEDINŢI, MUREŞ, NEAMŢ, OLT, PRAHOVA, SĂLAJ, SATU MARE, SIBIU, SUCEAVA, TELEORMAN, TIMIŞ, VÂLCEA şi VRANCEA (31 prefecturi) - COD GALBEN;*

- către prefecturile județelor: *ALBA, ARAD, ARGEŞ, BACĂU, BIHOR, BISTRIŢA-NĂSĂUD, BRAŞOV, BUZĂU, CARAŞ-SEVERIN, CLUJ, COVASNA, DÂMBOVIŢA, DOLJ, GORJ, HARGHITA, HUNEDOARA, MARAMUREŞ, MEHEDINŢI, MUREŞ, NEAMŢ, OLT, PRAHOVA, SĂLAJ, SATU MARE, SIBIU, SUCEAVA, TIMIŞ, VÂLCEA şi VRANCEA (29 prefecturi) - COD PORTOCALIU.*

**ÎN ŢARĂ**

Valorile termice au scăzut ușor, însă vremea a fost în continuare călduroasă și local caniculară, cu disconfort termic accentuat, în mare parte din țară. Indicele temperatură-umezeală (ITU) a atins sau depășit pragul critic de 80 de unități al disconfortului termic în Banat, Crișana, Maramureș, Oltenia, cea mai mare parte a Munteniei, local în Transilvania și Moldova și izolat în Dobrogea. Gradul de instabilitate atmosferică a fost ridicat îndeosebi după-amiaza și seara, în zonele montane, în Transilvania, local în Oltenia și Crișana și pe arii mai restrânse în Banat, Muntenia și în Moldova. Aceasta s-a manifestat prin înnorări temporar accentuate, averse ce au avut și caracter torențial, frecvente descărcări electrice, rafale de scurtă durată ale vântului, cu viteze în general de 45...55 km/h și izolat peste 70 km/h în centru și sud-vest. Cantitățile de apă au depășit pe alocuri 35...45 l/mp, cu cea mai mare cantitate înregistrată în județul Dolj, de 69 l/mp. Au fost consemnate vijelii pe raza localităților Baraolt, Craiova, Târnăveni, Pitești, Râmnicu Vâlcea și Roșiori de Vede, dar și căderi de grindină (din surse externe și din date meteo) în județele Covasna, Bistrița Năsăud, Dolj, Vâlcea și Hunedoara. Temperaturile maxime s-au încadrat între 26 de grade la Sulina și 37 de grade la Calafat, Băile Herculane, Drobeta Turnu Severin și Zimnicea, iar la ora 06 valorile termice erau cuprinse între 14 grade la Joseni, Miercurea Ciuc, Petroșani și Toplița și 24 de grade la Sulina și Constanța-dig.

***Observaţii:*** *de ieri dimineață de la ora 6 au fost în vigoare 21 de mesaje pentru fenomene meteorologice periculoase imediate, după cum urmează:*

*- 8 avertizări cod roșu, câte 3 emise de către SRPV Bacău și SRPV Sibiu și câte 1 emisă de către SRPV Craiova și SRPV Timișoara;*

*- 7 avertizări cod portocaliu emise de către SRPV Timișoara;*

*- 6 atenționări cod galben, 3 emise de către SRPV Bacău și cîte 1 emisă de către SRPV Timișoara, SRPV Cluj și SRPV Sibiu.*

**LA BUCUREŞTI**

Vremea a fost în continuare caniculară, cu disconfort termic ridicat, astfel indicele temperatură-umezeală (ITU) a depășit pragul critic de 80 de unități. Cerul a fost variabil, iar vântul a suflat slab și moderat. Temperatura maximă a fost de 34 de grade la Afumați și 35 de grade la Filaret și Băneasa, iar la ora 06 se înregistrau 20 de grade în Băneasa, 21 de grade la Filaret și 22 de grade la Afumați.

**3. Prognoza meteorologică în intervalul 03.07.2022, ora 09:00 –04.07.2022, ora 09:00**

**ÎN ŢARĂ**

Vremea se va menține călduroasă, local caniculară în zonele de câmpie, unde și disconfortul termic va fi ridicat, iar indicele temperatură-umezeală (ITU) va depăși pragul critic de 80 de unități. Cerul va fi variabil, cu înnorări temporar accentuate îndeosebi din a doua parte a zilei, când se vor semnala averse, descărcări electrice, intensificări ale vântului ce vor lua și aspect de vijelie, local în zonele de deal și munte, în nord-estul, centrul și sud-vestul țării și izolat în rest. Ploile vor avea și caracter torențial, iar pe arii restrânse cantitățile de apă vor depăși 20...40 l/mp și va cădea grindină. Temperaturile maxime se vor încadra, în general, între 27 și 36 de grade, iar cele minime între 12 și 23 de grade.

**LA BUCUREŞTI**

Valul de căldura se va menține, disconfortul termic va fi ridicat, iar indicele temperatură umezeală (ITU) va atinge pragul critic de 80 de unități. Cerul va fi variabil, cu probabilitate mai mare după-amiaza pentru fenomene asociate instabilității atmosferice. Vântul va sufla slab și moderat. Temperatura maximă va fi de 34...35 de grade, iar cea minimă de 18...20 de grade.

1. ***CALITATEA APELOR***

**1. Pe fluviul Dunărea**

Nu au fost semnalate evenimente deosebite.

**2. Pe râurile interioare**

***Administrația Națională Apele Române*** revine cu informaţii referitoare la fenomenul de mortalitate piscicolă de pe râul Suceava, care a fost semnalat în data de 01.07.2022 în zona comunei Ipoteşti, judeţul Suceava. Reprezentanţii S.G.A. Suceava s-au deplasat pe teren pentru monitorizarea evoluţiei fenomenului de mortalitate piscicolă de pe râul Suceava şi au constatat următoarele:

- a fost verificat cursul râului Suceava pe tronsonul pod Unirii, municipiul Suceava - punte Tişăuţi, comuna Ipoteşti (aproximativ 8 km);

- mortalitatea piscicolă este prezentă pe râul Suceava, intensitatea fenomenului fiind la fel de mare;

- s-au observat peşti morţi de mărimi cuprinse între 5 cm şi 50 cm pe ambele maluri şi în albie;

- fenomenul de mortalitate piscicolă s-a extins în amonte cu 2 km faţă de zona identificată în data de 01.07.2022;

- pe malurile şi în albia râului Suceava sunt prezente din abundenţă alge de culoare verzuie, iar în apă plutesc flocoane de alge de culoare neagră;

- au fost prelevate probe de apă din aceleaşi secţiuni ca în ziua precedentă;

- debitul râului Suceava a scăzut de la Q=4.04 mc/s la Q=3,78 mc/s.

Conform buletinelor de analiză, efectuate de către Laboratorul de Calitate a Apei din cadrul S.G.A. Suceava, rezultă următoarele :

1. apele uzate epurate provenite de la staţia de epurare a S.C. AMBRO S.A. se încadrează în limitele autorizate la toţi indicatorii analizaţi, prevăzuţi în autorizaţia de gospodărire a apelor nr.215/29.10.2021;

2. apele uzate epurate provenite de la staţia de epurare a municipiului Suceava înregistrează depăşiri ale indicatorilor reglementaţi prin autorizaţia de gospodărire a apelor nr.96/28.04.2021 după cum urmează:

- CCO-Cr - limita este depăşită de 1,6 ori;

- NH4 - limita este depăşită de şapte ori;

- fosfor total - limita este depăşită de trei ori;

- agenţi de suprafaţă anionici (detergenţi) - limita este depăşită de patru ori;

3. râul Suceava, amonte de evacuările ACET şi AMBRO, în zona Pod Unirii, îşi menţine clasa a II-a de calitate; îşi modifică uşor caracteristicile, trecând în clasa a III-a de calitate, în secţiunea amonte de gura de evacuare a staţiei de epurare a municipiului Suceava, clasă de calitate determinată de parametrii oxigen dizolvat şi CCO-Cr;

4. în secţiunile aval 300 m şi 800 m de gura de evacuare a staţiei de epurare, râul Suceava îşi schimbă radical clasa de calitate trecând în clasa a V-a (curs de apă degradat total), clasă dată de indicatorul detergenţi;

5. apa râului Suceava, în zona Punte Lisaura este în clasa a-V-a de calitate, stare de calitate determinată de parametrul oxigen dizolvat; se constată concentraţii mari pentru apele de suprafaţă la indicatorii CCO-Cr, amoniu şi detergenţi;

6. în secţiunea 1 km aval de zona Punte Lisaura, râul Suceava îşi îmbunătăţeşte uşor starea de calitate, ajungând în clasa a IV-a, stare de calitate determinată de indicatorii oxigen dizolvat, CCO-Cr, amoniu şi detergenţi.

În concluzie se observă că funcţionarea staţiei de epurare a municipiului Suceava nu s-a îmbunătăţit în mod semnificativ, aceasta având un puternic impact negativ asupra calităţii râului Suceava.

Impactul evacuărilor apelor uzate epurate necorespunzător asupra râului Suceava este accentuat de debitul scăzut al cursului de apă (Q= 3,78 mc/s), cât şi de debitul mare de ape uzate (Q= 0,3 mc/s).

Un număr de 19 angajaţi de la formaţiile de lucru din cadrul S.G.A. Suceava, având trei autospeciale şi echipament de lucru specific, au desfăşurat în cursul zilei de 02.07.2022 activităţi de strângere a peştelui mort, pe un tronson de 8 km curs de apă. În cadrul acţiunii s-a strâns în saci de plastic o cantitate de 240 de kg de peşte mort, care fost predată reprezentatului Primăriei Ipoteşti, în prezenţa inpectorului zonal DSVSA Suceava, în vederea transportării la un incinerator.

Personalul S.G.A. Suceava monitorizează în continuare evoluţia fenomenului.

***Administrația Națională Apele Române*** informează că în data de 02.07.2022, la ora 17:50, a fost semnalat fenomenul de mortalitate piscicolă pe acumularea Totoeşti, din zona localităţii Totoeşti, comuna Erbiceni, judeţul Iaşi. Reprezentanţii S.G.A. Iaşi s-au deplasat pe teren pentru investigaţii şi au constatat următoarele:

- în cursul zilei s-a efectuat colectarea peştelui mort (aproximativ 40 kg.);

- la momentul verificării se efectua activitatea de colectare a peştelui mort (aproximativ 30 kg), fiind depozitat corespunzător până la preluarea acestuia de către firma SC ECOVET cu care beneficiarul a luat legătura;

- se asigură paza zonei în vederea împiedicării valorificării/consumului peştelui mort de către populaţie;

- era în funcţiune un aerator electric care asigura aerarea şi oxigenarea apei.

Beneficiarul a transmis la S.G.A. Iaşi o informare cu privire la evenimentul produs şi acţiunile întreprinse de către acesta.

Fenomenul de mortalitate piscicolă s-a produs din cauza temperaturilor crescute din data de 02.07.2022.

**3. Pe Marea Neagră**

Nu au fost semnalate evenimente deosebite.

1. ***ALIMENTĂRI CU APĂ***

Judeţul Iaşi

Se menţine situaţia de restricţii în alimentarea cu apă pentru piscicultură la folosinţele:

- S.C. Noralex S.R.L. Iaşi, S.C. Piscicola S.R.L. Iaşi şi S.C. CC & PES S.R.L. Iaşi prin reducerea debitelor la sursa r. Miletin – ac. Hălceni, corespunzător treptei III de aplicare a restricţiilor;

- SC ACVACOM SRL Iaşi prin reducerea debitelor la sursa r. Gurguiata – ac. Plopi, corespunzător treptei III de aplicare a restricţiilor.

Judeţul Vaslui

Se mențin prevederile din „Planul de restricții si folosire a apei în perioade deficitare”, astfel:

- treapta III - pentru S.C. AQUAVAS S.A. VASLUI – Sucursala Vaslui, din acumularea Solești.

1. ***CALITATEA MEDIULUI***
2. **În domeniul aerului**

***Inspectoratul General pentru Situaţii de Urgenţă*** informeaza despre izbucnirea, în data de 03.07.2022, unui incendiu la groapa de gunoi din zona localităţii Băicoi, judeţul Prahova. Incendiul se manifestă cu degajări mari de fum pe o suprafata de circa 1,5 ha. I.S.U. Prahova acţionează pentru stingerea incendiului. Se va reveni cu informaţii.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Nu au fost semnalate evenimente deosebite.

1. **În municipiul Bucureşti**

Nu au fost semnalate evenimente deosebite.